Biroul Permanent 

al Parlamentului Republicii Moldova


În temeiul art.73 al Constituţiei Republicii Moldova şi articolului 47 din Regulamentul Parlamentului, se înaintează cu titlu de iniţiativă legislativă proiectul de Hotărîre privind modificarea Hotărîrii nr. 48-XVIII din 29.10.2009 privind domeniile de activitate ale comisiilor permanente ale Parlamentului.
Anexă: 1. Proiectul hotărîrii

             2. Nota informativă
       Deputatul în Parlament                                                         Iurie  ŢAP

Proiect

H O T Ă R Î R E
privind modificarea Hotărîrii nr. 48-XVIII din 29.10.2009 privind domeniile de activitate ale comisiilor permanente ale Parlamentului 
Parlamentul adoptă prezenta hotărîre.

Art.I. Se modifică art.1, pct.6 după cum urmează: 

”(6.1) Comisia administraţie publică, mediu şi dezvoltare locală:

organizarea şi funcţionarea autorităţilor administraţiei publice în unităţile administrativ-teritoriale; organizarea administrativ-teritorială; protecţia mediului şi utilizarea durabilă a resurselor naturale; programe de dezvoltare regională; organizarea şi controlul asupra lucrului cu petiţiile”.
Art. II. Prezenta hotărîre intră în vigoare la data adoptării.

PREŞEDINTELE PARLAMENTULUI

NOTĂ INFORMATIVĂ

cu privire la modificarea Hotărîrii nr. 48-XVIII din 29.10.2009 privind domeniile de activitate ale comisiilor permanente ale Parlamentului  
În scopul asigurării prevederilor Constituţiei Republicii Moldova (art.52 şi art.53), Legii nr.190-XIII din 19.07.04 cu privire la petiţionare şi Legii nr.982-XIV din 11.05.2000 privind accesul la informaţie, care stipulează dreptul, dar şi modalitatea de examinare a petiţiilor cetăţenilor; luînd în consideraţie numărul mare de petiţii adresate organului legislativ, dar şi faptul că, conform Hotărîrii nr. 48-XVIII din 29.10.2009 privind domeniile de activitate ale comisiilor permanente ale Parlamentului, nu a fost creată o comisie pentru control şi petiţii, propunem modificarea Hotărîrii nr. 48-XVIII din 29.10.2009 privind domeniile de activitate ale comisiilor permanente ale Parlamentului şi a pune în responsabilitatea Comisiei administraţie publică, mediu şi dezvoltare regională controlul asupra asigurării dreptului cetăţenilor la petiţionare. 

